जोंनि गेजेराव बांसिन सुबुंफोरानो सजनाखौ बाहायो , नाथाय खालि ओंख्रि संनाय समावल' । अदेबानि सजनाआ जैरै बादियै देहानि मुलाम्फा होयो बेनि थाखाय नोंथाङा बेखौ गावनि गासै ओंख्रियाव बाहायनांगौ । मानोना सजना जानाया देहानि थाखाय जोबोद मुलाम्फा गोनां । बेखौ ओंख्रियाव होनायनि अनगायैबो सुप , शरबक , आसार बानायनाय आरो सालादआवबो होनो हागोन । बबेखानि बेयाव माखासे एरैबादि गुणफोर दङ , जायनि सोमोन्दै नोंथांमोनहा मिबथिफेरा जानांगौ । बेनिखायनो जों बेयाव नेमखान्थि बादियै सजना जानायनि मोन 7 मुलाम्फाफोरनि सोमोन्दै सावरायगोन । ( 1 ) जुदि नोंथांनि ब्लाड सुगार लेभेलआ बाराब्ला नोंथाङा गावनि जाग्रा आदाराव सजनाखौ बाहायनो हागोन । बेयो देहायाव ब्लाड सुगारनि लेभेलखौ कन्ट्रलै लाखिनायाव मदत खालामो । ( 2 ) सजना ( ड्रमस्टिक ) आव थानाय भिटामिन - सि आरो गुबुन गाज्रि जिबख्रिफोरनि गुण आरो गगा मोन्नाय , गुजुनाय बायदि बोथोरारि इन्फेक्सनफोरखौ होबथानायाव मदत खालामो । ( 3 ) सजना ( ड्रमस्टिक्स ) आव केल्सियाम आरो आयरनजों बुंफबनानै थायो , जाय गोखों बेगेंफोरनि थाखाय गोनां । बेनि जाहोनाव गोर्बोआव थानाय आइजोफोरखौ सजना ( ड्रमस्टिक्स ) जानो थाखाय बोसोन होनाय जादों । ( 4 ) सजना ( ड्रमस्टिक ) आव थानाय फाइबारआ मोनसे जोबोद मख'जाथाव देरहोग्रा - लावहोग्रा गुण , जाय नोंथांनि बाउल मुभमेन्टखौ ट्रेकआव लाखिनायाव मदत खालामो । बेनि अनगायै बेयाव भिटामिन - बि नियासिन , राइबफ्लबिन आरो भिटामिन - बि 12 थायो , जाय नोंथांखौ गेस्ट्रिक जेंनानिफ्राय रैखा खालामो । ( 5 ) सजना ( ड्रमस्टिक ) आव थानाय एन्टिबायटिक एजेन्टआ थैखौ सोदांनायाव साबस्रांनाय लाबोयो , जाय थैयाव थानाय अक्सिजेननि थाखोखौ साबसिन खालामनायाव मदत खालामो । ( 6 ) कभिडनि समाव सजना ( ड्रमस्टिक ) आ हां लानायनि जेंना गोनां बेरामिनिफ्राय रेखा खालामनायाव जाफुंसार महरै फोरमान जादों । बेयाव थानाय एन्टि - इनफ्लेमेटरी गुणआव बेयाव जोबोद हेफाजाब होयो । ( 7 ) बेयो आइजोफोरनि आथोनारि अंग'खौ जौगाखां होनायाव मदत खालामो । मानोना बेयो जिंकनि मोनसे गिदिर फुंखा । बेनिखायनो नोंथांमोननि गेजेराव जायफोर सुबुङा सजना ( ड्रमस्टिक ) जाया बिसोरो गावनि जाग्रा आदारजों ड्रमस्टिकखौ लाफानानै बेनि मुलाम्फानि गोजोन्नाय लानो हागोन । 
सजना ( ड्रमस्टिक्स ) आ देहाजों लोगोसे आथोनारिनि थाखायबो मुलाम्फा गोनां